open-index/open-wikipedia-markdown huggingface dataset:
European Association of Archaeologists

**European Association of Archaeologists** er en europeisk organisasjon for fagarkeologer, grunnlagt i . I 1999 ble den anerkjent av Europarådet og gitt "consultative status" overfor Europarådet.

Organisasjonens mål er:
*å fremme utviklingen av arkeologisk forskning og utveksling av arkeologisk informasjon i Europa
*å fremme forvaltning og tolkning av den europeiske arkeologiske kulturarven
*å fremme gode etiske og vitenskapelige standarder for arkeologisk arbeid
*å fremme interessene til profesjonelle arkeologer i Europa
*å fremme samarbeid med andre organisasjoner med lignende formål  

Organisasjonen utgir *European Journal of Archaeology*.

## Referanser


## Eksterne lenker
* European Association of Archaeologists *hjemmeside*
* European Journal of Archaeology *krever abonnement*
* Interactive e-Reviews section *bare for medlemmer*
* Weblog  *Åpen for allmenheten*
Kjøpmannskjølen

**Kjøpmannskjølen** (nordsamisk: *Noidiidčearru*, som betyr «noaidenes fjell») er et fjell i Båtsfjord kommune i Finnmark. Det har en høyde på 458 meter over havet. På fjellet ligger store fangstanlegg for rein, og området er et automatisk fredet kulturminneområde. Fjellet og kulturminneområdet ligger innenfor Varangerhalvøya nasjonalpark.

## Kulturminneområdet
På Varangerhalvøya finnes flere, store fangstanlegg for rein. Gjerdeanleggene (nordsamisk: *Vuopmanat*) på Kjøpmannskjølen er bygget i stein, og består av store, runde innhegninger og kilometerlange drivgjerder. Varanger er det eneste stedet i verden hvor fangstgjerder for villrein finnes i kombinasjon med runde, lukkede innhegninger. Det største og mest markante er lokalisert her. I området er det også registrert funn av buemurer og kjøttkjellere. Anleggene kan ha vært i bruk fra eldre steinalder. Skriftlige kilder viser at anleggene var i bruk fram til 1500-tallet.

Anleggene var plassert i områder som villreinflokkene brukte. Gjerdene i anleggene består av rader med stein med noen meters mellomrom. Avstanden mellom disse ble kortere og kortere mot innhegningen. I ett av anleggene er murt opp skytestillinger på bakken. Innhegningen på det største fangstanlegget er omkring 130 meter, og er bygget rundt toppen av en haug i terrenget.

## Referanser




## Litteratur
* Vorren, Øyvind (1958) Bokhylla:''Samisk villreinfangst i eldre tid''. Ottar-Tromsø museum.
* Vorren, Øyvind. 1998. Bokhylla: ''Villreinfangst i Varanger fram til 1600-1700 årene.'' Tromsø Museums skrifter XXVII. Finnsnes.
* Hole, Runar (2013) ''Massefangstanlegg for villrein'' . Mastergradsoppgave i arkeologi, Noregs teknisk-naturvitskaplege Universitet (NTNU)

## Eksterne lenker
* Villreinfangst som verdensarv 
* Luondu.no: Fangstgraver
Gropbakkengen

**Gropbakkengen** (nordsamisk: Ruovdenjunovta, som betyr Jernnesplatået) er et kulturminneområde og boplass i Karlebotn i Nesseby kommune hvor det er avdekket 89 hustufter. Boplassen var bebodd i perioden 4000 og 3000 år f.Kr. Området ble registrert av fagfolk i 1935, og var da de første kjente husrestene fra steinalderen i Nord-Skandinavia.

Husene har nedgravde gulv og et sentralt steinavgrenset ildsted, og har både runde, ovale, kvadratiske og rektangulære grunnplan. Størrelsene varierer mellom 15 og 30 kvadratmeter.

## Graver og funn
På stedet er det også tre gravrøyser. Dateringer av gravene indikerer at de er eldre enn bosettingssporene. Dette gjør dem til de eldste kjente gravene i regionen.

Det er gjort rike funn av kniver, spyd- og pilspisser og fiskesøkker. Redskapsfunnene og funn av rester fra organisk materiale, viser at de som levde her var orientert mot ressursene i havet.

## Se også
* Steinalderen i Norge

## Eksterne lenker
*
Kasturba Gandhi

**Kasturba Mohandas Gandhi** (født Karpadia 11. april 1869 i Porbandar (nå Gujarat), død 22. februar 1944 i Pune) var en politisk aktivist som kjempet for Indias uavhengighet fra britene og kvinners kår og rettigheter.

## Oppvekst og tidlige år
Hun vokste opp i den indiske kystbyen Porbandar sammen med foreldrene Gokuladas og Vrajkunwerba Kapadia som var velstående forretningsfolk. I 1882 giftet hun seg 13 år gammel med Mohandas Karamchand (Mahatma) Gandhi etter at de hadde vært forlovet siden de var syv år gamle. Det arrangerte ekteskapet var en stadfesting av det gode forholdet mellom familiene Kapadia og Gandhi. Da de giftet seg hadde Kasturba Gandhi ingen formell utdanning og var i praksis analfabet. 

Kasturba Gandhi fikk i 1888 sønnen Harilal og like etter reiste mannen hennes til London i en treårsperiode for å studere. De påfølgende tiåret fikk paret ytterligere tre sønner. 

Både som politisk aktivist og ektefelle beskrives Kasturba Gandhi som en sterk og dedikert person. Hennes ektemann hadde etter hvert god nytte av hennes stahet og styrke i deres felles politiske arbeid, og hun hadde stor betydning som medarbeider og stedfortreder for Mahatma Gandhi i kampen for Indias frigjøring. 

## Frihetskampen
I frihetskampen ledet av hennes mann Mahatma Gandhi, har Kasturba Gandhis innsats som ikke-voldelig aktivist og kvinnesaksforkjemper ofte havnet i skyggen av hennes ektefelles sterke posisjon. Kasturba Gandhi regnes blant annet som en av de første *satyagrahi* (ikke-voldelige motstandsfolk) som reiste til den sørafrikanske provinsen Transvaal for å protestere mot myndighetenes annullering ikke-kristne ekteskap. 

I 1896 reiste ekteparet til Sør-Afrika for å bidra til etableringen av Phoenix-bosettingen i nærheten av Durban. Kasturba Gandhi tok der ansvaret for den praktiske etableringen av den nye bosettingen, med spesiell vekt på etableringen av sosiale systemer knyttet til familier og kvinners vilkår. I 1913 ble hun fengslet i tre måneder fordi hun deltok i protester mot Sør-Afrikas behandling av indiske immigranter. I juli året etter flyttet hun tilbake til India. I årene som fulgte reiste ekteparet India rundt og mobiliserte i kampen for indisk selvstyre. Hun jobbet i lange perioder ved forskjellige ashramer (hinduistisk form for klostervesen) hvor hun drev med undervisning av unge familier i helse og hygiene, skriving og lesing. Ettersom de ikke-voldelige protestmarsjene hun ofte deltok i ble betraktet som sivil ulydighet, ble Kasturba Gandhi fengslet ved en rekke anledninger disse årene i India. 

Hun døde 74 år gammel i Aga Khan Palace Detention Camp i byen Pune i India hvor hun sammen med en rekke aksjonister, inkludert sin mann, ble holdt fengslet i 1942 på grunn av sin deltakelse i Quit India-bevegelsen. 

## Referanser


## Litteratur
* Aparna Basu, Kasturba Gandhi, Gandhi National Memorial Society, Agakhan Palace, Pune
* Vinay Lal (2000). Nakedness, Nonviolence, and Brahmacharya: Gandhi’s Experiments in Celibate Sexuality, Journal of the History of Sexuality, Vol. 9, No. 1/2,  pp. 105-136

## Eksterne lenker
* 
*
Gollevárri kulturminneområde

**Gollevárri** kulturminneområde (norsk: "gullfjell"] er det største fangstanlegget for villrein i Finnmark, og er lokalisert til Tana kommune. På Varangerhalvøya og på eidet over til Tanaelva er det registrert 25 fangsgropsystemer med til sammen nærmere 3400 fangstgroper. 

Det største systemet ligger på fjellet Gollevárri (Gullfjell), og består av 530 fangstgroper, og en rekke buemurer og kjøttkjellere. I forbindelse med fangstanlegget er det funnet 16 gammetufter i et område med tykke lag av reinsdyrhorn. Gammene kan ha huset inntil 10 personer.

Gropene har opprinnelig vært fra 1,5 - 2 meter dype og 2 - 4 meter i diameter. Fangstgroper har vært benyttet siden steinalderen i Finnmark. Fangstgropene ved Gollevárre er ikke tidsfestet, så man vet ikke sikkert hvor gamle de er.

Gollevárri var varangersamenes høstboplass, hvor de oppholdt seg under villreinens trekk fra kysten mot innland. Boplassen er datert til 1200- og 1400-tallet. Villreinjakten opphørte på 1600-tallet og bruken av anlegget opphørte.

## Litteratur
* Vorren, Øyvind (1958) Bokhylla:''Samisk villreinfangst i eldre tid''. Ottar-Tromsø museum.
* Vorren, Øyvind. 1998. Bokhylla: ''Villreinfangst i Varanger fram til 1600-1700 årene.'' Tromsø Museums skrifter XXVII. Finnsnes.
* Hole, Runar (2013) ''Massefangstanlegg for villrein''. Mastergradsoppgave i arkeologi, Noregs teknisk-naturvitskaplege Universitet (NTNU)

## Eksterne lenker
* Villreinfangst som verdensarv
* Luondu.no: Fangstgraver
Vulcan Point

**Vulcan Point** er ei øy i kratersjøen Crater Lake på Filippinene. Crater Lake ligger i sin tur på vulkanøya Taal i Taalsjøen, som befinner seg på øya Luzon i Sørkinahavet. Selv om den ikke er stort større enn et hus, er Vulcan Point verdens største øy i en sjø på ei øy i en sjø på ei øy.

## Kilder
*«Verdens største øy i en sjø på en øy i en sjø på en øy», *ABC Nyheter*, 9. januar 2014.
Fotgrøft

**Fotgrøft** er et element som ofte forekommer som en del av gravhauger. Fotgrøfta oppstår ofte når masse spas sammen for å lage gravhaugen, siden den tas fra det som blir fotgrøfta. Ei fotgrøft kan ofte få gravhaugen til å framstå som høyere enn den virkelig er. I noen tilfeller er det laget bruer over fotgrøfta og inn i gravhaugen som en del av hele gravanlegget. I dyrka mark kan spor av gravhauger finnes under dyrkingslaget ved at fotgrøfta er fylt opp med dyrkingsjord og framstår som mørkere sirkler mot den lysere undergrunnen. Fotgrøfter kan under ideelle forhold være synlige fra flyfoto, på satellittbilder eller de er mulig å påvise ved geofysiske undersøkelser.

## Referanser
Dyrkingslag

**Dyrkingslag** er lag med jord som har oppstått som en følge av jordbruk. Dyrkingslag er ofte mørkere brune enn naturlige jordlag fordi tilførsel av gjødsel har gitt økt humusinnhold. Begrepet er vanlig i arkeologisk litteratur.   

## Referanser
Jernbanelinjen Hamburg-Altona–Kiel

**Jernbanelinjen Hamburg-Altona–Kiel** er en tysk jernbanestrekning mellom Kiel og Hamburg. Den ble åpnet 18. september 1844 på Christian Frederiks fødselsdag, og  er Schleswig-Holsteins eldste jernbanestrekning.

Strekningen ble elektrifisert 24. september 1995. Den blir betjent av fjern-, region- og lokaltrafikk. Mellom Neumünster og Hamburg blir den også trafikkert av internasjonale ICE- og ECtog fra Aarhus og København i Danmark. Mellom Pinneberg og Hamburg blir den betjent av S-Bahn, som har egne spor.

## Linjekart

|}

## Referanser


## Eksterne lenker
*
Ingvald Larsen

**Ingvald Martinius Larsen** (født 7. januar 1893 i Stavanger, død 18. juli 1967) var en norsk trykker og politiker, hjemmehørende i Arbeiderpartiet og Norges Kommunistiske parti.

Han var fra 1914 bosatt i Kristiania, der han jobbet som litografisk trykker. Han var aktiv i DNAs ungdomsorganisasjon Norges Socialdemokratiske Ungdomsforbund og ble raskt formann i Kristiania distriktsorganisasjon. Da NSU hadde landsmøte i årsskiftet 1916/1917 ble han valgt inn i centralstyret som sekretær, i neste periode som suppleant. 
I juni 1918 ble han ansatt i NSU i hovedstadsområdet, dels som sekretær i organisasjonen, dels som redaksjonssekretær i NSUs avis *[[Klassekampen (1909–1940)|Klassekampen]]*.

På landsmøtet i 1921, der NSU endret navn til *Norges Kommunistiske Ungdomsforbund* ble han igjen styremedlem.

I forbindelse med stridene i Arbeiderpartiet og ungdomsforbundet rundt 1920 sto Larsen fram som en varm forsvarer av Kominterns linje. I 1920-1921 var han de skandinaviske ungdomsforbundenes representant til Den kommunistiske ungdomsinternasjonalen.

Ved partisprengningen i 1923 deltok han i stiftelsen av Norges Kommunistiske Parti, og ble valgt inn i det nye partiets første landsstyre.

Under krigen ble Larsen arrestert 19. februar 1942. Han ble plassert på Møllergata 19 før han ble sendt til Tyskland og konsentrasjonsleiren Sachsenhausen. Der satt han som fange nr 42576 til freden kom.

Larsen døde i 1967, og er gravlagt på Østre gravlund i Oslo.

## Referanser
Robert Tinning

**Robert Noel Patrick «Bob» Tinning** (født 25. desember 1925 i Sydney, død 19. mai 2001) var en australsk roer som deltok i de olympiske leker 1952 i Helsingfors.

Tinning vant en olympisk bronsemedalje i roing under sommer-OL 1952 i Helsingfors. Han var med på den australske båten som kom på tredjeplass i rokonkurransen for åttere bak USA og Sovjetunionen. Mannskapet på den australske åtteren var Robert Tinning, Ernest Chapman, Nimrood Greenwood, Menryn Finlay, Edward Pain, Phillip Cayzer, Thomas Chessel, David Anderson og Geoffrey Williamson som var styrmann.

## OL-medaljer
*  1952  Helsingfors - Bronse i roing, åtter menn  Australia

## Referanser


## Eksterne lenker
*
Filosofiåret 1745

**Filosofiåret 1745** er en oversikt over hendelser, utgivelser og personer med tilknytning til filosofi i 1745.

## Hendelser

## Publikasjoner

## Fødsler
*4. mars - Michelangelo Manicone, italiensk naturalist og filosof (død 1810)
*7. mars – Erich Christian Klevesahl, tysk filosof, historiker og teolog; filosofiprofessor i Gießen (73, død 1818)
*4. september - Shneur Zalman, russisk filosof, mystiker og rabbiner (død 1812)
*17. oktober – Mattias Fremling, svensk filosof (død 1820)

## Dødsfall
*Domenico Gagliardi, italiensk lege, forfatter og filosof (født 1660)


Fil:Schneur Zalman of Liadi.jpg|Shneur Zalman(1745-1812)
Fil:Erich Christian Klevesahl.jpg|Erich Christian Klevesahl(1745-1818)
Fil:Fremling, Mattias (av Martin David Roth).jpg|Mattias Fremling(1745-1820)


## Se også
*Filosofi på 1700-tallet

## Referanser
Kolbäcksån

**Kolbäcksån** er ei elv i Västmanlands og Dalarnas län i Sverige. Den renner gjennom de sentrale delene av Bergslagen, og har navn etter byen Kolbäck i dens nedre løp. Medregnet tilløpselver er elva 199 kilometer lang, med et nedbørfelt på  og en middelvannføring på  ved munningen.

Elva har utspring sør i Dalarna, og begynner som en rekke små skogselver som møtes i innsjøen Väsman. Herfra renner elva mot sørøst og passerer gjennom innsjøene Barken og Åmänningen. Den munner ut i Mälaren sør for Kolbäck. De mange fossene langs Kolbäcksån fikk tidlig stor betydning for industrien i Bergslagen, og jernverk ble etablert i Semla, Fagersta, Västanfors, Ramnäs, Surahammar og Hallstahammar.

Strömsholms kanal følger vassdraget over 100&nbsp;km.

## Referanser


## Eksterne lenker
*
Jevgenij Brago

**Jevgenij Nikolajevitsj Brago** (1929–2024) var en sovjetisk roer som deltok i de olympiske leker 1952 i Helsingfors.

Brago vant en olympisk sølvmedalje i roing under Sommer-OL 1952 i Helsingfors. Han var med på den sovjetiske båten som kom på andreplass i rokonkurransen for åttere bak USA. Mannskapet på den sovjetiske åtteren var Jevgeni Brago, Vladimir Rodimoesjkin, Aleksej Komarov, Igor Borisov, Slava Amiragov, Leonid Gissen, Jevgeni Samsonov, Vladimir Krjukov og Igor Poljakov som var styrmann.

## OL-medaljer
*  1952  Helsingfors - Sølv i roing, åtter menn  Sovjetunionen

## Fotnoter

## Referanser


## Eksterne lenker
*
Den lutherske kirke i Norge

**Den lutherske kirke i Norge** er et kirkesamfunn som ble registrert høsten 2006. Kirken har en klassisk luthersk teologi som innebærer at den fastholder Bibelens ufeilbarlighet. Kirken har 10 prester i aktiv tjeneste, et mindretall er tidligere prester i Den norske kirke.https://www.lkn.no/prester

Messiaskirken i Oslo fungerer som domkirke. De øvrige menighetene er Den Lutherske Kirke i Lofoten (Svolvær), Den Lutherske Kirke i Ofoten/Sør Troms (Gratangen), Den Lutherske Kirke i Lebesby, Den Lutherske Kirke i Vest-Finnmark/Kautokeino og tospråklig Den Lutherske Kirke i Ålesund i Ålesund (norsk/latvisk). Kirken har rundt om i landet flere grupper som relaterer seg til nettpreknene fra Messiaskirken.

Kirken har et pastoropplæringsprogram AdFontes som er et supplerende opplegg til BA & MA teologistudie ved MF/Fjellhaug.

Kirken er medlem i International Lutheran Council og har kirkefellesskap med Den evangelisk-lutherske kirke i Latvia, Den evangelisk lutherske Ingermanlandske kirke i Russland, Den evangelisk lutherske kirke i Litauen, American Association of Lutheran Churches og Den lutherske Missouri-synoden i USA. I Norge står kirken nær Det Evangelisk Lutherske Kirkesamfunn foruten en del andre frie grupper som ikke er registrert som kirkesamfunn.

Kirkesamfunnet var i 2025 registrert med 127 tilskuddstellende medlemmer.https://www.regjeringen.no/no/tema/tro-og-livssyn/tros-og-livssynssamfunn/innsiktsartikler/antall-tilskuddsberettigede-medlemmer/id631507/

## Referanser


## Eksterne lenker
* 
* 
*  Websiden for Den lutherske kirke i Norge
*  Artikkel på Caspari Center for Biblical and Jewish Studies
*  Artikkel på Dagen 
*  Første bispeviglsing i Den Lutherske Kirke i Norge
Bente Louise Aas

**Bente Louise Aas** (født 5. desember 1958 i Langesund) er en norsk maler. Hun er utdannet ved Vestlandets Kunstakademi og Statens kunstakademi i Oslo.

Aas arbeider i et forenklet formspråk med vekt på det maleriske uttrykket. Aas har stilt ut i Kunstnerforbundet, Galleri LNM og Oslo Kunstforening og har blitt antatt på Høstutstillingen en rekke ganger. Hun er innkjøpt av Norsk kulturråd, KORO og Göteborg Konstmuseum.

I 2017 ble Aas nominert til Sparebankstiftelsen DNBs kunststipend.

## Referanser


## Eksterne lenker
* Hjemmeside
* Sparebankstiftelsen DNBs stipendutstilling 2017
Karel Mejta

**Karel Mejta** (født 18. juni 1928 i Třeboň, død 6. november 2015 i České Budějovice) var en Tsjekkoslovakisk roer som deltok i de olympiske leker 1952 i Helsingfors.

Mejta ble olympisk mester i roing under sommer-OL 1952 i Helsingfors. Han var med på den tsjekkoslovakiske båten som vant rokonkurransen for firere med styrmann foran Sveits og USA. Mannskapet på den tsjekkolovakiske fireren var Karel Mejta, Jiří Havlis, Jan Jindra, Stanislav Lusk og Miroslav Koranda som var styrmann.

## OL-medaljer
*  1952  Helsingfors - **Gull** i roing, firere med styrmann  Tsjekkoslovakia

## Referanser


## Eksterne lenker
*
Avincis Aviation

**Avincis Aviation,** tidligere **Babcock Scandinavian AirAmbulance**, tidligere **Scandinavian Air Ambulance** (**SAA**),  er et fly- og helikopterambulanseselskap som driver virksomhet i Norge, Sverige, Finland, Spania, Italia, Portugal, Chile og Mosambik.

Selskapet ble startet 3. desember i 2001 med helikopterbaser i Stockholm og Östersund. Siden den gang er flere baser med helikopter og fly etablert rundt om i de nordiske land. Selskapet ble oppkjøp av Babcock International i 2014, og i 2023 ble hele Babcocks flyambulansevirksomhet, søk- og redningstjeneste og brannslukkingsvirksomhet oppkjøpt av Ancala Partners og skiftet navn til Avincis.

## Sverige og Finland
Selskapet drifter idag 6 av 7 helikoperbaser i Sverige, samt 4 flybaser. I Finland har SAA 3 av 6 helikopterbaser, med fokus på det nordlige Finland. SAA har også hatt en base i Ringsted i Danmark hvor det ble operert ett helikopter.

SAA har primært helikoptre fra Eurocopter, modellene EC 135, 145, 145 T2, Dauphin N2 og Dauphin N3 samt en Bell 429. På flysiden har selskapet 7 Beech 200 og en Learjet 35a.

Göran Persson har siden 2009 vært styreformann for Scandinavian Air Ambulance.

SAA opererer med 2 Aircraft Operating Certificate (AOC). For helikoptrene er det Scandinavian MediCopter og for flyene er det Scandinavian AirAmbulance. Det kommersielle navnet for konsernet er Scandinavian AirAmbulance.

## Norge
Babcock ble etablert som et norsk aksjeselskap i 2015 og fikk norsk driftstillatelse 7. februar 2019. 1. juli 2019 overtok Babcock driften av ambulanseflyene i Norge og drifter tolv ambulansefly på syv baser. Åtte fly er i beredskap hele døgnet, to er i beredskap på dagtid og to er reservefly. Selskapet operer ti fly av typen Beech 250 og to jetfly av typen Latitude. Ambulansejetflyene er basert i Tromsø og på Gardermoen. Ambulanseflybasene ligger i Kirkenes, Alta, Tromsø, Bodø, Brønnøysund, på Vigra og på Gardermoen. Alta, Tromsø og Gardermoen har to fly, mens resten av basene har ett fly. 

Hovedkontoret til Babcock Nordic ligger i Tromsø og der er også hovedvedlikeholdsbasen for Beech-flyene de opererer i hele Norden.

## Referanser


## Eksterne lenker
*
Enrico Bianchi

**Enrico «Rico» Bianchi** (født 13. mai 1930 i Chur), sveitsisk roer som deltok i de olympiske leker 1952 i Helsingfors og 1960 i Roma.

Bianchi vant en olympisk sølvmedalje i roing under sommer-OL 1952 i Helsingfors. Han var med på den sveitsiske fireren med styrmann som kom på andreplass bak Tsjekkoslovakia. Mannskapet på den sveitsiske fireren var Enrico Bianchi, Karl Weidmann, Heinrich Scheller, Emile Ess og Walter Leiser som var styrmann.

## OL-medaljer
*  1952  Helsingfors - Sølv i roing, firer med styrmann   Sveits

## Referanser


## Eksterne lenker
*
Duje Bonačić

**Duje Bonačić** (født 10. april 1929 i Split, død 24. januar 2020 i Split) var en jugoslavisk roer som deltok i De olympiske leker i 1952 i Helsingfors.

Bonačić ble olympisk mester i roing under Sommer-OL i 1952 i Helsingfors. Han var med på den jugoslaviske båten som vant rokonkurransen for firere uten styrmann foran Sveits og USA. Roerne på den jugoslaviske fireren var Duje Bonačić, Velimir Valenta, Mate Trojanović og Petar Šegvić.

## OL-medaljer
*  1952  Helsingfors - **Gull** i roing, firere uten styrmann  Jugoslavia

## Referanser


## Eksterne lenker
*
Melissa Rauch

**Melissa Ivy Rauch** (født 1980) er en amerikansk skuespiller og komiker. Hun er kjent for sin rolle som Bernadette Rostenkowski-Wolowitz på CBS' sitcom *[[The Big Bang Theory]]*.

## Tidlig liv
Rauch ble født den 23. juni 1980 i Marlboro Township i New Jersey, som datter av Susan og David Rauch. Hun utviklet en interesse for skuespill mens hun gikk på Marlboro High School. Rauch har en Bachelor i Fine Arts i skuespill fra Marymount Manhattan College. Hun er jødisk.

## Karriere
I 2009 begynte Rauch i rollen som Bernadette, kjæresten til Howard Wolowitz, i den tredje sesongen av *The Big Bang Theory*. Den påfølgende sesongen forlovet de to seg, og hun fikk en fast rolle i serien. I desember 2011 ble Rauch nominert til *Screen Actors Guild Award for Outstanding Performance by an Ensemble in a Comedy Series* som en del av *The Big Bang Theory*.

Rauch har vært deltaker i tv-showet *Best Week Ever* på VH1. Andre roller inkluderer *True Blood*, hvor hun hadde en fast rolle som Summer – en rolle som liker Hoyt – i 2010, og *[[Kontoret (USA)|The Office]]*. Rauch har også opptrådt i den amerikanske versjonen av *Kath & Kim*, i *Wright v Wrong*, *Dirty Sexy Money*, og i filmen *I Love You, Man*.

Rauch er også en del av rollebesetningen i den komediske oppsetningen *The Realest Real Housewives*, sammen med Casey Wilson, June Diane Raphael, Jessica St. Clair og Danielle Schneider. Showet hadde premiere på Upright Citizens Brigade Theater i 2011.  

## Personlig
Rauch er gift med forfatteren Winston Beigel, og de har samarbeidet om flere prosjekter – deriblant *The Miss Education of Jenna Bush*.

## Filmografi

## Eksterne lenker
* 
*
Marc Bouissou

**Marc Émile Bouissou** (født 6. april 1931 i Joinville-le-Pont, død 23. november 2018 i Boulogne-Billancourt) var en fransk roer som deltok i De olympiske leker i 1952.
 
Bouissou vant en olympisk sølvmedalje i roing under Sommer-OL 1952 i Helsingfors. Han var med på den franske fireren som kom på andreplass bak Jugoslavia. Roerne på den franske fireren var Pierre Blondiaux, Jacques Guissart, Marc Bouissou og Roger Gautier.

## OL-medaljer
*  1952  Helsingfors - Sølv i roing, firer uten styrmann   Frankrike

## Referanser


## Eksterne lenker
*
Veikko Lommi

**Veikko Kristian Lommi** (født 7. november 1917 i Vehkalahti, død 20. juni 1989 i Kotka) var en finsk roer som deltok i de olympiske leker 1948 i London og 1952 i Helsingfors.

Lommi vant en olympisk bronsemedalje i roing under sommer-OL 1952 i Helsingfors. Han var med på den finske fireren som kom på tredjeplass bak Jugoslavia og Frankrike. Roerne på den finske fireren var Veikko Lommi, Kauko Wahlsten, Oiva Lommi og Lauri Nevalainen.

## OL-medaljer
*  1952  Helsingfors - Bronse i roing, firer uten styrmann   Finland

## Referanser


## Eksterne lenker
*
Heinz Manchen

**Heinz Joachim Manchen** (født 2. mai 1931, død 20. mars 1978), tysk roer som deltok i de olympiske leker 1952 i Helsingfors.

Manchen vant en olympisk sølvmedalje i roing under sommer-OL 1952 i Helsingfors. Han kom på andreplass i toer med styrmann bak Danmark. De andre på båten var Helmut Heinhold og Helmut Noll som var styrmann.

## OL-medaljer
* 1952  Helsingfors -  Silver i roing, toer med styrmann  Tyskland

## Referanser


## Eksterne lenker
*
Raymond Salles

**Raymond Julien Salles** (født 18. juli 1920 i Paris, død 15. juni 1996 i Créteil) var en fransk roer som deltok i de olympiske leker 1952.

Salles ble olympisk mester i roing under sommer-OL 1952 i Helsingfors. Han vant konkurransen i toer med styrmann foran Tyskland og Danmark. De andre på båten var Gaston Mercier og Bernard Malivoire som var styrmann.

## OL-medaljer
* 1952  Helsingfors -  **Gull** i roing, toer med styrmann  Frankrike

## Referanser


## Eksterne lenker
*
Prenzlau

**Prenzlau** er en kretsfri by og i tillegg administrasjonssted for Landkreis Uckermark i den tyske delstaten Brandenburg. Prenzlau var hovedstad i den historiske landskapet Uckermark og i middelalderen en av de fire største byene i Mark Brandenburg. De øvrige tre byene var Cölln, Frankfurt (Oder) og Stendal.

Navnet har slavisk opprinnelse og betyr oversatt «bostedet til Pribizlaus». Pribizlaus var en slavisk fyrste oppnevnt av keiser Lothar. Han fikk ved dåpen også det tyske navnet Heinrich. Pribizlaus-Heinrich døde i 1142.

Prenzlau har gitt navnet blant annet til Berlins ortsteil Prenzlauer Berg (norsk: *Det prenzlauske berg* i betydningen *berget i retning Prenzlau*).


Fil:Prenzlau Roland.jpg|Rolandstatuen i Prenzlau.
Fil:Marienkirche Prenzlau2.JPG|Marienkirche. 
Fil:River de Ucker Prenzlau Schleuse2.JPG|Sluse i Prenzlau i elven Ucker. 


## Referanser


## Eksterne lenker
*
Christopher Hansteen

**Christopher Hansteen** (også skrevet *Christoffer*, *Kristoffer* eller *Kristofer*) er navnet til flere personer:

*Kristofer Hansteen (anarkist) (1865–1906), norsk anarkist 
*Christopher Hansteen (jurist) (1822–1912), norsk jurist og dommer
*Christopher Hansteen (astronom) (1784–1873), norsk professor i astronomi
Bernard Malivoire

**Bernard Robert Malivoire** (født 20. april 1938 i Bergerac, død 18. desember 1982 i Boulogne-Billancourt) var en fransk roer som deltok i de olympiske leker 1952.

Malivoire ble olympisk mester i roing under sommer-OL 1952 i Helsingfors. Han var styrmann på den franske toeren som vant konkurransen foran Tyskland og Danmark. Roerne på båten var Gaston Mercier og Raymond Salles.

## OL-medaljer
* 1952  Helsingfors -  **Gull** i roing, toer med styrmann  Frankrike

## Referanser


## Eksterne lenker
*
Grav (Bærum)

**Grav** er et boligstrøk i Bærum. Strøket grenser til Nadderud, Hosle og Øvrevoll. 

Området har sitt navn etter Grav gård som i 1971 ble tatt i bruk som Steinerskole. Utparsellering til villabebyggelse begynte i 1910, men de fleste husene i området ble bygget i etterkrigstiden. Gravbekken ble lukket i 1957. Grav og Voll idrettslag fra 1947 hører i dag under Hosle idrettslag. Den katolske kirken i Veståsen, Capralhaugen sykehjem og eldresenter, grøntområdet Hagabråten og Grav skole hører under Grav. Grav skole har sitt eget skolekorps som ble startet i 1923.

## Referanser


## Litteratur
* ''Østre Grav vels 100-års jubileum'', 2011, ebok, Nasjonalbiblioteket
* Christensen, Trygve (1990): *Nadderud og Vestre Grav vel*
* Mohus, Arne (1987): ''Stedsnavn i Bærum'', ebok, Nasjonalbiblioteket
Brokk (mytologi)

**Brokk** (norrønt: *Brokkr*), dverg i norrøn mytologi som sammen sin bror Sindre laget galten Gullinbuste, ringen Draupne og torshammeren Mjølner. De mytologiske dvergene var spesielt kjent for sine smedkunnskaper og behersket kunsten å smi med trolldomskunster for å gi sine ting spesielle egenskaper.

## Sivs hår
I Skaldskaparmål i Snorre Sturlasons Den yngre Edda fortelles det om at Loke hadde klipt håret av Tors kone, gudinnen (åsynjen) Siv. Under trusler fra Tor måtte Loke love å få laget gullhår til Siv som vokste som vanlig hår. Loke dro til de dvergene som kaltes Ivaldesønnene og fikk laget både gullhår til Siv, et spyd som kaltes Gungne til Odin og skipet Skidbladne som guden Frøy fikk.

Etterpå inngikk Loke et veddemål med dvergen Brokk om at hvis han og hans bror Sindre laget tre ting som var bedre enn disse tingene, så skulle Brokk få kutte hodet av ham. Sindre laget da gullringen Draupne som hver niende natt dryppet åtte gullringer likså tunge som ringen selv. Han laget også galten Gullinbuste som kunne løpe gjennom luft og på vann raskere enn noen hest. Til slutt laget han hammeren Mjølner som alltid traff det eieren kastet den mot og som alltid kom tilbake. Æsene mente at Mjølner var den mest verdifulle tingen blant disse, og Brokk vant veddemålet. Han fikk ikke kappet hodet av Loke, men han sydde igjen munnen på ham med lærreima Vartare.

Brokk nevnes ikke blant de 70-75 mytologiske dvergene som ramses opp i Edda-diktet Voluspå

## Se også

* Dverg
* Norrøn mytologi
* Overnaturlige vesener

## Referanser
Michel Knuysen

**Michel Jules Lodewijk Knuysen** (født 25. oktober 1929 i Wijnegem, død 6. mai 2013 i Antwerpen) var en belgisk roer som deltok i de olympiske leker 1952 i Helsingfors og 1956 i Melbourne.

Knuysen vant en olympisk sølvmedalje i roing under Sommer-OL 1952 i Helsingfors. Sammen med Robert Baetens kom han på andreplass i toer uten styrmann bak Charles Logg / Thomas Price fra USA.

## OL-medaljer
* 1952  Helsingfors -  Sølv i roing, toer uten styrmann  Belgia

## Referanser


## Eksterne lenker
*
Kakekrigen

***Kakekrigen*** er et norsk talentprogram innen matlaging som gikk på FEM fra 2013 til 2018. Serien gikk fire ganger i uka, fra mandag til torsdag. Hver uke ble fem nye deltakere samlet for å konkurrere om å bake de beste kakene. De beste kakebakerne fikk utlevert gule lederforklær, mens de uheldige måtte forlate konkurransen. Til slutt vant en deltaker ukas kakedyst og gikk dermed videre en semifinale. Den ble arranger i slutten av hver sesong. Programmet ble produsert av TV-produksjonsselskapet Warner Bros. Norge.

I seriens to semifinaler møtes alle de tidligere ukes-vinnerne, hvor de fire beste tilslutt kvalifiserer til finalen. Sesongens aller beste kakebaker, utnevnes etter 4 intense finaledager, og vinner en premie samt heder og ære.

Programmet ble ledet av Fridtjof Nilsen. Dommerpanelet bestod i sesong 1-5 var konditor Lars Lian og matjournalist Monica Csango. I sesong 6 overtok den prisbelønte konditor Sverre Sætre for Lian. I sesong 7 overtok matskribent og kokebokforfatter Maj-Britt Aagaard over for Monica Csango.

## Sesonger
### Sesong 1 (2013)
I første uke skulle en gruppe på fire kjendiser, Ben Adams, Shabana Rehman Gaarder, Fam Irvoll og Christian Ingebrigtsen prøve ut kjøkkenet og konkurrere om hvem som baker de beste kakene. I uke to startet den virkelig konkurransen opp; da 20 kakeglade nordmenn konkurrerte i løpet av fem uker for å bli den verdige vinneren.

Sesongen har totalt 24 episoder der alle ble vist på tv i løpet av høsten 2013. Seieren gikk til Ed Fajardo.

### Sesong 2 (2014)
I andre sesong var det fire nye kjendiser som skulle delta den første uker. Disse var Kari Jaquesson, Finn Christian Jagge, Johanna Grønneberg Mesa og Pia Haraldsen. Når uke to ble sparket i gang var det atter en gang 20 deltagere som var klare for å konkurrere om seieren i løpet av fem uker.

Sesongen har totalt 24 episoder og hadde premiere på fem vinteren 2014. Tonje Ofstad-Pettersen stakk av med seieren og vant en kulinarisk reise for to til Paris.

### Sesong 3 (2015)
I denne sesongen deltok 25 deltagere som konkurrerte over en periode på 6 uker for å vinne den store premien. Seieren gikk  til Franciska Munk-Johansen som vant en tur til Paris.

### Sesong 4 (2015)
I løpet av 24 episoder kjempet 25 om å gå av med den store seieren. Denne sesongens vinner ble Elisabeth Holm.

### Sesong 5 (2016)
Sesong 5 startet opp i januar 2015 og i løpet av 11 uker ble det bakt over 300 kaker. Det var 40 deltagere totalt, der de først måtte kjempe om en plass i semifinalen, før de kunne begynne kampen mot finaleuken. Det var Trond Vardehaug som gikk av med seieren og som dermed vant en kulinarisk reise til storbyen New York.

### Sesong 6 (2017)
I den 6. sesongen av *Kakekrigen* tok Sverre Sætre over som dommer for Lars Lian, og han og Monica Csango smakte seg gjennom over 300 kaker i løpet av 11 uker. Det var 40 deltakere. Serieren gikk til Silja Kristianne Uteng. Hun vant en tur til New York.

### Sesong 7 (2018)
I den 7. og siste sesongen overtok matskribent og kokebokforfatter Maj-Britt Aagaard over for Monica Csango. Hun var dommer sammen med Sverre Sætre.

## Referanser


## Eksterne lenker
*Hjemmeside
Kurt Schmid

**Kurt Schmid** (født 11. februar 1932 i Baar) var en sveitsisk roer som deltok i de olympiske leker 1952 i Helsingfors og 1960 i Roma.
 
Schmid vant en olympisk bronsemedalje i roing under Sommer-OL 1952 i Helsingfors. Sammen med Hans Kalt kom han på tredjeplass i toer uten styrmann bak Charles Logg / Thomas Price fra USA og Michel Knuysen / Robert Baetens fra Belgia.

## OL-medaljer
* 1952  Helsingfors -  Bronse i roing, toer uten styrmann  Sveits

## Referanser


## Eksterne lenker
*
Tommy Torres

**Tommy Torres Carrasquillo** (født 25. november 1971 i Santurce i San Juan) er en puertoricansk musikkprodusent, sanger og låtskriver. Han blei kåra til «#1 Hot Latin Tracks Producer» i 2007 av *[[Billboard Magazine]]* og årets komponist i 2010 av American Society of Composers, Authors and Publishers. Han har også vunnet flere Grammy Awards. Torres har skrevet sanger for en rekke artister, deriblant Ricardo Arjona, Ednita Nazario, Alejandro Sanz, Alicia Keys og Ricky Martin.

## Eksterne lenker
* 
* 
*
Mino De Rossi

**Mino De Rossi** (1931–2022) var en italiensk syklist som deltok i de olympiske leker 1952 i Helsingfors. 
  
Rossi ble olympisk mester i banesykling under Sommer-OL 1952 i Helsingfors. Han var med på det italienske laget som vant 4000 meter forfølgelseritt foran Sør-Afrika og Storbritannia. De andre på laget var Marino Morettini, Guido Messina og Loris Campana.

## OL-medaljer
* 1952  Helsingfors -  **Gull** i sykling, 4000 m forfølgelsesritt, lag   Italia

## Referanser


## Eksterne lenker
*
Jan Bengtsson

**Jan Bengtsson** er en svensk tidligere fotballspiller. Bengtsson, som var spiss, spilte seriekamper for Malmö FF i 1966.

## Referanser
George Estman

**George Anders Estman** (født 8. september 1922, død 16. september 2006 i Alberton) var en sørafrikansk syklist som deltok i de olympiske leker 1948 i London og 1952 i Helsingfors.

Estman vant en olympisk sølvmedalje i banesykling under Sommer-OL 1952 i Helsingfors. Han var med på det sørafrikanske laget som kom på andreplass på 4000 meter forfølgelseritt bak Italia. De andre på laget var Thomas Shardelow, Alfred Swift og Robert Fowler.

## OL-medaljer
* 1952  Helsingfors -  Sølv i sykling, 4000 m forfølgelsesritt, lag   Sør-Afrika

## Referanser


## Eksterne lenker
*
Philip Lindau

**Philip Martin Oscar Lindau** (født 18. august 1991) er en svensk landeveissyklist som sykler for det norske kontinentallaget Team Joker. Han ble svensk mester i landeveisritt i 2011.

Fra 2011 til 2013 syklet han for det svenske laget Team CyckelCity, som etter hvert ble til Team People4You-Unaas Cycling, etter å ha slått seg sammen med det norske laget Argon 18-Unaas Cycling.
Før 2014-sesongen skiftet han lag til norske Team Joker.

## Referanser


## Eksterne lenker
*
Filosofiåret 1758

**Filosofiåret 1758** er en oversikt over hendelser, utgivelser og personer med tilknytning til filosofi i 1758.

## Hendelser

## Publikasjoner

## Fødsler
*15. mai - Thomas Taylor, britisk filosof (død 1835)
*Anthimos Gazis, gresk lærd og filosof (død 1828)

## Dødsfall
*22. mars - Jonathan Edwards, amerikansk filosof og teolog (født 1703)


Fil:Thomas Taylor portrait by Sir Thomas Lawrence.jpg|Thomas Taylor(1758-1835)
Fil:Anthimos Gazis.jpg|Anthimos Gazis(1758-1828)
Fil:Jonathan Edwards.jpg|Jonathan Edwards(1703-1758)
Kenneth Ingemar Gustafsson

**Kenneth Ingemar Gustafsson** (født 19. august 1982 i Göteborg) er en svensk fotballspiller. Gustafsson, som er midtstopper, spiller for tiden i Gunnilse IS, som ligger på nivå fire i svensk fotball. Gustafsson har tidligere spilt for toppklubber i Sverige, Norge, Finland og Island, blant disse Malmö FF, Trelleborgs FF og Lyn.

## Referanser


## Eksterne lenker
* «Kennet Gustafsson», profil på SvFFs hjemmeside
Přemysl Kubala

**Přemysl Kubala** (født 16. desember 1973) er en tsjekkisk sandvolleyballspiller. Han representerte landet sitt under Sommer-OL 2012 i London, der han ble utslått i gruppespillet. 

## Referanser


## Eksterne lenker
*
Kenneth Gustavsson

**Kenneth Gustavsson/Gustafsson** er navnet til flere personer:

*Kenneth Gustafsson (fotballspiller), f. 1983, fotballspiller for GAIS.
*Kenneth Ingemar Gustafsson, f. 1982, fotballspiller for Malmö FF, Lyn med flere.
*Kenneth Gustavsson (arkeolog), arkeolog.
*Kenneth Gustafsson (artist), sanger og gitarist.
Ronald Stretton

**Ronald Charles Stretton** (født 13. februar 1930 i Epsom, død 12. november 2012 i Toronto) var en britisk syklist som deltok i de olympiske leker 1952 i Helsingfors.

Stretton vant en olympisk sølvmedalje i banesykling under Sommer-OL 1952 i Helsingfors. Han var med på det britiske laget som kom på tredjeplass på 4000 meter forfølgelseritt bak Italia og Sør-Afrika. De andre på laget var  Donald Burgess, George Newberry og Alan Newton

## OL-medaljer
* 1952  Helsingfors -  Bronse i sykling, 4000 m forfølgelsesritt, lag   Storbritannia

## Eksterne lenker
*
Marino Morettini

**Marino Morettini** (født 2. januar 1931 i Vertova, død 10. desember 1990 i Milano) var en italiensk syklist som deltok i de olympiske leker 1952 i Helsingfors.

Morettini ble olympisk mester i banesykling under Sommer-OL 1952 i Helsingfors. Han var med på det italienske laget som vant 4000 meter forfølgelseritt foran Sør-Afrika og Storbritannia. De andre på laget var Guido Messina, Mino De Rossi og Loris Campana. Han vant også en sølvmedalje, han kom på andreplass bak Russell Mockridge fra Australia på 1000 meter tempo.

## OL-medaljer
* 1952  Helsingfors -  **Gull** i sykling, 4000 m forfølgelsesritt, lag   Italia
* 1952  Helsingfors -  Sølv i sykling, 1000 m tempo  Italia

## Referanser


## Eksterne lenker
*
Jan-Åke Svensson

**Jan-Åke Svensson** er en svensk tidligere fotballspiller. Svensson, som var spiss, spilte seriekamper for Malmö FF fra 1970 til 1973.

## Referanser
Nils Andersson

**Nils Andersson** er navnet til flere personer:

*Nils Andersson (kunstner), svensk kunstmaler (1817−1865).
*Nils Andersson (fotballspiller) (1887−1947)
*Nils Andersson (ishockeyspiller) (født 1991)
Kjell-Åke Nilsson

**Kjell-Åke Nilsson** er en svensk fotballspiller. Nilsson, som var spiss, spilte seriekamper for Malmö FF i 1962 og 1963.

## Referanser
Filosofiåret 1769

**Filosofiåret 1769** er en oversikt over hendelser, utgivelser og personer med tilknytning til filosofi i 1769.

## Hendelser

## Publikasjoner
* Adam Ferguson - *Institutes of Moral Philosophy*

## Fødsler
*7. august - Johann Christian August Grohmann, tysk filosof, psykolog og retoriker (død 1847)
*14. september - Alexander von Humboldt, tysk naturvitenskapsmann, naturfilosof og grunnlegger av den fysiske geografi (død 1859)
*28. oktober - Simón Rodríguez, pedagog og filosof fra Venezuela (død 1854)
*Johann Adam Bergk, tysk filosof (død 1834)

## Dødsfall
*22. september - Antonio Genovesi, italiensk forfatter, filosof og økonom (født 1713)
*13. desember - Christian Fürchtegott Gellert, tysk poet, forfatter og filosof (født 1715)


Fil:AvHumboldt.jpg|Alexander von Humboldt(1769-1859)

Fil:Christian Fürchtegott Gellert.jpg|Christian Fürchtegott Gellert(1715-1769)
Knut Andersson (fotballspiller for Malmö FF 1940–1943)

**Knut Andersson** var en svensk fotballspiller. Andersson spilte seriekamper for Malmö FF fra 1940 til 1943.

## Referanser
Patrick Heuscher

**Patrick Heuscher** (født 22. desember 1976) er en sveitsisk sandvolleyballspiller. Han representerte landet sitt under Sommer-OL 2012 i London, der han ble utslått i åttendedelsfinalen. Han tok bronse under Sommer-OL 2004.

## Referanser


## Eksterne lenker
*
Knut Andersson

**Knut Andersson** er navnet til flere personer:

*Knut Andersson (Fotballspiller for Malmö FF 1940–1943)
*Knut Andersson (Fotballspiller for Malmö FF 1939–1940)
Sergej Prokopjev

**Sergej Prokopjev** (russisk: Сергей Сергеевич Прокопьев; født 21. august 1986 i Moskva) er en russisk sandvolleyballspiller. Han representerte landet sitt under Sommer-OL 2012 i London, der han ble utslått i åttendedelsfinalen. 

## Referanser


## Eksterne lenker
*
Den Gamle By

**Den Gamle By**, *Danmarks Købstadmuseum*, er et friluftsmuseum i Århus. Museet åpnet i 1914.

Museet er ordnet som en gammel by med cirka 80 hus fra 1500-, 1600-, 1700- og 1800-tallet, samt enkelte bygninger fra 1900-tallet, hentet fra ulike byer i Danmark. Initiativtaker til museet var lokalhistorikeren Peter Holm. Kommunen stilte areal til disposisjon i *[[Botanisk Have, Århus|Det Jyske Haveselskabs Have]]*. Museet var ikke så stort de første årene, men etter hvert ble nye bygninger og gateområder tilføyd til museumsområdet.

## Bildegalleri

Fil:Bybrønden - den gamle by.jpg|Bybrønnen
Fil:Aarhus Den Gamle By 10.JPG
Fil:Aarhus Den Gamle By 03.JPG
Fil:Møntmestergården i Den Gamle By (3900723647).jpg|Interiørbilde fra Møntmestergården i Den Gamle By


## Referanser

 


## Eksterne lenker
*
Ørdalen naturreservat

**Ørdalen [[naturreservat]]** ligger på østsiden av Skarnsundet i Inderøy kommune, Trøndelag. Området ble vernet i 1992. Formålet med vernet er å bevare et barskogområde som er lite påvirket av menneskelig aktivitet og som har et særpreget planteliv.  

Naturreservatet har sin største utstrekning på 1,7 km fra Noremsflata i nord til Olberga i sør. Fra en høyde på omtrent 190 moh. nord for gården Ørdalen, skråner verneområdet bratt ned mot Skarnsundet.    

Området ligger i Trøndelags låglandsregion. Vegetasjonen er til dels vamekjære og næringskrevende arter. Barskog dominerer, men det er innslag av kalklågurtskog med alm og hassel og varmekjære urter som blåveis og bergmynte.

## Referanser
Shaw Brothers Studio

**Shaw Brothers Studio** er et kinesisk filmstudio, grunnlagt av Runme Shaw i Shanghai i . Da Japan invaderte Shanghai på 1930-tallet ble virksomheten flyttet til Hongkong. Der hadde studioet sin storhetstid fra 1957 til 1983, drevet av brødrene Run Run Shaw (1907-2014) og Runme Shaw (1901-1985). Først og fremst er studioet kjent for sine hundretalls filmer i sjangre som kampsport og Wu Xia Pian, men studioet produserte filmer i alle slags sjangre, også musicaler, komedier, science fiction, krim, historiske drama, romantisk komedie osv.

Mange tekniske innovasjoner for spillefilm kan tilbakeføres til Shaw Brothers.

På midten av 1980-tallet sluttet Shaw Brothers i prinsippet med sitt filmstudio, men gikk da over til særlig tv-serier og til produksjon og distribusjon av filmer.

## Personer ved Shaw Brothers
Her er noen av de personer som hadde flerårige kontrakter med Shaw Brothers.

### Regissører ved Shaw Brothers

* Chang Cheh
* Chu Yuan
* Liu Chia Liang
* King Hu (forlot Shaw Brothers i 1966)

### Skuespillerinner

* Cheng Pei Pei
* Ching Li
* Li Ching
* Lily Li-Li
* Ivy Ling Po

### Skuespillere

* David Chiang
* Lo Lieh
* Gordon Liu
* Ti Lung
* Jimmy Wang Yu

## Filmer

Shaw Brothers produserte minst 1000 filmer. Her er noen av de mest kjente.

### Wu Xia Pian

* Come Drink With Me (1966)
* The One-Armed Swordsman (1967)
* The New One-Armed Swordsman (1971)
* Killer clans (1976)
* The Magic Blade (1976)

### Kung Fu Pian

* Boxer from Shantung (1972)
* King Boxer (1972)
* The 36th Chamber of Shaolin (1978)
* The Eight Diagram Pole Fighter (1984)

### Drama

* Intimate confessions of a chinese courtisan (1972)
* Love in a Fallen City (1984)

### Science Fiction

* Inframan (1975)
* The Mighty Peking Man (1977)
* Blade Runner (1982) (medprodusenter)

### Musikaler

* Hong Kong Nocturne (1967)
Paolo Nicolai

**Paolo Nicolai** (født 8. juni 1988) er en italiensk sandvolleyballspiller. Han representerte landet sitt under Sommer-OL 2012 i London, der han ble utslått i kvartfinalen.

Under Sommer-OL 2020 i Tokyo som ble arrangert i 2021, ble han utslått i kvartfinalen.

## Referanser


## Eksterne lenker
*
B. Flood Engebretsen

**Aksel Botolf Flood-Engebretsen** (født 18. september 1896, død 1. mai 1945 etter tysk fangenskap i Polen) var en norsk fagforeningsmann, redaktør og politiker, hjemmehørende i Arbeiderpartiet.

## Liv og virke
### Fagforeningsmann, politiker
Han var jerndreier, og arbeidet på flere verksteder rundt om i landet. Fra 1913 var han organisert, både i fagforening og i politikken. Under Jernstreiken 1923–1924 satt han i aksjonsutvalget.

Han ble sentral i Arbeiderpartiets ungdomsbevegelse ved partisprengningen i 1923, da Norges Kommunistiske Parti ble stiftet og partiets ungdomsorganisasjon fulgte NKP. Da APs nye ungdomsorganisasjon Venstrekommunistisk Ungdomsfylking ble etablert ved årsskiftet 1923/1924 ble han valgt inn i det første sentralstyret. I april 1925 ble han ansatt som redaktør for VKUs avis  *[[Den Røde Ungdom]]*. Da APs ungdomsforbund ble konsolidert på landsmøte i september ble han viseformann.

I 1927 var han en av underskriverne da VKUs arbeidsledighetskomite sendte ut et opprop og ba sultne arbeidsløse ta seg til rette: «Gå inn i de store og rike forretninger og ta den maten dere trenger. Kommer politiet, så følg villig med...Fyll fengslene....». De andre underskriverne var Arnfinn Vik og Einar Gerhardsen. Bladet *Den Røde Ungdom* ble beslaglagt, og alle tre tiltalt og senere dømt.

Ved partisamlingen mellom AP og Norges Socialdemokratiske Arbeiderparti i 1927 var Engebretsen sentral i arbeidet med å forene de to partienes ungdomsorganisasjoner. Sammen med Hjalmar Dyrendahl, Einar Gerhardsen og Harald Olsen representerte han VKU i forhandlingene med NSA-ungdommen,  et arbeid som munnet ut i at Arbeidernes ungdomsfylking ble stiftet.

I årene 1927 til 1930 var han redaktør for *[[Nordlands Framtid|Nordlands Fremtid]]* i Bodø. Han var også formann i fylkespartiet.

Engebretsen arbeidet deretter som sekretær i Sørlandets faglige samorganisasjon. Der tiltrådte han i august 1930.

### Annen verdenskrig, fangenskap, død
Under krigen ble han arrestert 28. januar 1944. I begynnelsen av april ble han sendt fra Kristiansand til Grini og i august videre til Tyskland. Der ankom han Stutthof konsentrasjonsleir 13. august som fange nr, 63089. Han ble sendt videre til Lodz i Polen. Han døde 1. mai 1945, bare få dager før krigen sluttet.

I Festningsgata i Kristiansand er det reist et krigsminnesmerke over AP-medlemmer som omkom under 2. verdenskrig. På minnetavlen hedres han sammen med Randulf Fjermeros, Ragnar Fredriksen, Odd Fredriksen, Karl Hansen, Thoralf Hultmann, Erling Knutsen, Karl Larsen, Håkon Zahl, Jens Zahl og Johan Øydegard.

Hans navn er også blant dem som står på minnesmerket over krigens ofre, reist på Kristiansand kirkegård.

## Referanser
Louise Bawden

**Louise Bawden** (født 7. august 1981 i Melbourne) er en australsk sandvolleyballspiller. Hun representerte landet sitt i Sommer-OL 2012 i London, der hun ble utslått i gruppespillet. 

## Referanser


## Eksterne lenker
*
Elodie Li Yuk Lo

**Nioun Chin Elodie Li Yuk Lo** (født 29. september 1982) er en mauritisk sandvolleyballspiller. Hun representerte landet sitt under Sommer-OL 2012 i London, der hun ble utslått i gruppespillet. 

## Referanser


## Eksterne lenker
*
Richard Schuil

**Richard Schuil** (født 2. mai 1973) er en nederlandsk sandvolleyballspiller. Han representerte landet sitt under Sommer-OL 2012 i London, der han ble nummer 4. Han har deltatt i flere OL som volleyballspiller (innendørs), og tok gull under Sommer-OL 1996.

## Referanser


## Eksterne lenker
*
Fyrisån

**Fyrisån** er ei elv i Uppsala län i Sverige. Den er 80&nbsp;km lang (95&nbsp;km regnet fra Vendelåns utspring). Den har sitt utspring i skogtraktene nord for Österbybruk og renner derfra mot sør og passerer gjennom Uppsala og munner ut i Ekoln, en vik i Mälaren. Navnet Fyrisån kom i bruk på siste halvdel av 1600-tallet, først og fremst takket være Olof Rudbeck. Tidligere het den Salaån.

Fyrisån har et nedbørfelt på 1 982 km² og en middelvannføring på . De viktigste sideelvene er Sävjaån, Jumkilsån, Vendelån, Björklingeån og Vattholmaån. Fra innsjøen Tämnaren pumpes vann over til Uppsalaåsen i Fyrisåns nedbørfelt for å infiltreres og renses gjennom jordsmonnet. Det rensede vannet pumpes deretter opp igjen og benyttes som drikkevann i byen Uppsala.

## Bilder

Fil:Fyrisån_Uppsala.JPG|Fyrisån mot nord langs Västra Ågatan.
Fil:Uppsala 2010b.jpg|Fyrisån mot sør fra Islandsbron.
Fil:Uppsala 2010a.jpg|Fyrisån mot Östra Ågatan.


## Referanser


## Eksterne lenker
* 
* Nettsted for Fyrisån
*